b'\n_START_ARTICLE_\nRed Hat\n_START_SECTION_\nVerslo modelis\n_START_PARAGRAPH_\nRed Hat kuriamos programos (pirmiausia \xc4\xafvairios Linux versijos) platinamos atvirojo kodo licencijos s\xc4\x85lygomis, ta\xc4\x8diau Red Hat yra komercin\xc4\x97 (pelno siekianti) organizacija. Red Hat u\xc5\xbesidirba i\xc5\xa1 mokymo, specialist\xc5\xb3 sertifikavimo ir nuotolinio programin\xc4\x97s \xc4\xafrangos atnaujinimo._NEWLINE_Red Hat turi mokam\xc4\x85 \xe2\x80\x9estabili\xc4\x85\xe2\x80\x9c (galutiniam vartotojui skirt\xc4\x85) Linux versij\xc4\x85 (Red Hat Linux) ir nemokam\xc4\x85 \xe2\x80\x9eeksperimentin\xc4\xaf\xe2\x80\x9c (su naujausia sukurta \xc4\xafranga) variant\xc4\x85 (Fedora Linux).\n_START_SECTION_\nRed Hat Linux versijos\n_START_PARAGRAPH_\nLinux platinamuosius paketus Red Hat leid\xc5\xbeia nuo 1994 m.\n_START_SECTION_\nStabili versija\n_START_PARAGRAPH_\nFirma ima mokest\xc4\xaf u\xc5\xbe fizin\xc4\xaf kopijos perdavim\xc4\x85 (arba atsisiuntim\xc4\x85 i\xc5\xa1 j\xc5\xb3 serverio) ir v\xc4\x97liau vykstant\xc4\xaf automatin\xc4\xaf operacin\xc4\x97s sistemos atnaujinim\xc4\x85. Eilinis vartotojas paprastai atsisiun\xc4\x8dia tik sukompiliuot\xc4\x85 atnaujinim\xc5\xb3 kod\xc4\x85, ta\xc4\x8diau programuotojas panor\xc4\x97j\xc4\x99s gali bet kada atsisi\xc5\xb3sti ir visus i\xc5\xa1eities kodus. Firmos serveris gali teikti administratoriui (jei \xc5\xa1is pageidauja) papildomas paslaugas jo instaliuot\xc5\xb3 sistem\xc5\xb3 valdyme: vesti apskait\xc4\x85 apie jose \xc4\xafkeltus atnaujinimus, nuotoliniu b\xc5\xabdu valdyti sistem\xc4\x85 ir taip toliau.\n_START_SECTION_\nKursai ir sertifikavimas\n_START_PARAGRAPH_\nRed Hat sudaro galimybes studijuoti Linux, laikyti egzaminus bei gauti oficial\xc5\xb3 patvirtinim\xc4\x85, jog dokumento pateik\xc4\x97jas \xc5\xa1i\xc4\x85 operacin\xc4\x99 sistem\xc4\x85 i\xc5\xa1mano. \xc5\xa0i veikla, b\xc5\xabdama mokama, yra svarbi firmos pajam\xc5\xb3 dalis.\n_START_SECTION_\nRed Hat Prekinio \xc5\xbeenklo panaudojimas\n_START_PARAGRAPH_\nRed Hat programin\xc4\x99 \xc4\xafrang\xc4\x85 galima kaip norint keisti, platinti bei panor\xc4\x97jus prekiauti jos kopijomis (to reikalauja GPL). Ta\xc4\x8diau neoriginalios kopijos gali b\xc5\xabti platinamos tik prie\xc5\xa1 tai pa\xc5\xa1alinus Red Hat prekinius \xc5\xbeenklus (\xc4\xafskaitant \xc5\xa1iame straipsnyje parodyt\xc4\x85 logotip\xc4\x85). Taigi negana tur\xc4\x97ti disk\xc5\xb3 kopijavimo \xc4\xafrengin\xc4\xaf; reikalingi specialistai, kurie pakeist\xc5\xb3 (tiesiog nutrynus sistema nebeveikia) visus REDHAT-LOGOS ir ANACONDA-IMAGES pa\xc5\xbeym\xc4\x97tus paveiksliukus. Taip kompanija apsisaugo nuo pernelyg masi\xc5\xa1ko savo sukurtos \xc4\xafrangos kopijavimo._NEWLINE_Esama teigian\xc4\x8di\xc5\xb3, jog \xc5\xa1ie apribojimai prie\xc5\xa1tarauja GPL, nes programin\xc4\x97je \xc4\xafrangoje tiesiogiai naudojami prekiniai \xc5\xbeenklai gali b\xc5\xabti laikomi atviro kodo dalimi , )._NEWLINE_Keletas kit\xc5\xb3 Linux platinan\xc4\x8di\xc5\xb3 grupi\xc5\xb3 savo \xc4\xafrang\xc4\x85 suk\xc5\xabr\xc4\x97 i\xc5\xa1 Red Hat Linux (pakeit\xc4\x99 pavadinim\xc4\x85).\n_START_SECTION_\nProgramin\xc4\x97s \xc4\xafrangos patentai\n_START_PARAGRAPH_\nRed Hat priklauso Amerikos patentas (US6,754,891), EU patentas (EP1312195 ), keletas parai\xc5\xa1k\xc5\xb3 Amerikoje (US2004143687, US2004153483, US2004143776, US2004158717, US2005021637, US2005071371)._NEWLINE_Savo tinklalapyje Red Hat yra pa\xc5\xbead\xc4\x97jusi  niekada nekelti \xc5\xa1iais patentais paremt\xc5\xb3 pretenzij\xc5\xb3 laisvajai programinei \xc4\xafrangai, platinamai pagal bet kuri\xc4\x85 i\xc5\xa1 pa\xc4\x8dios Red Hat naudojam\xc5\xb3 atviro kodo licenzij\xc5\xb3.'